ΠΡΟΤΕΙΝΟΜΕΝΕΣ ΠΡΑΚΤΙΚΕΣ ΜΑΘΗΣΗΣ ΓΙΑ ΓΟΝΕΙΣ ΚΑΙ ΔΑΣΚΑΛΟΥΣ

Με βάση τις ανάγκες , τις δυνατότητες και τις αδυναμίες του μαθητή τόσο  στον κοινωνικό/συναισθηματικό όσο και στον  γνωστικό τομέα κρίνεται χρήσιμη η υιοθέτηση των παρακάτω πρακτικών και μέσων  διδασκαλίας:
1)Προσαρμοσμένες ασκήσεις στο μαθησιακό προφίλ του μαθητή

2)Ασκήσεις  ενίσχυσης της αναγνωστικής ευχέρειας του μαθητή 

· Ανάγνωση δυνατά και με  διασκεδαστικά βιβλία(κόμικς, graphic novels, βιβλία μυστηρίου): Επιλέξτε βιβλία που είναι κατάλληλα για την ηλικία του παιδιού και που το ενδιαφέρουν.

· Ανάγνωση μαζί με το παιδί: Αφιερώστε χρόνο για να διαβάζετε μαζί με το παιδί σας. Διαβάστε από κοινού δυνατά και καθαρά(πινακίδες, ταμπέλες, διαφημιστικά φυλλάδια).
· Λέξεις που αρχίζουν με συγκεκριμένο ήχο: Δημιουργήστε παιχνίδια με λέξεις που αρχίζουν με συγκεκριμένο ήχο. Για παράδειγμα, μπορείτε να ζητήσετε από το παιδί να βρει λέξεις που αρχίζουν με τον ήχο “π” ή “μ” ή πιο σύνθετες πχ κλ.(κλειδί), δρ (δρόμος) κτλ.

· Κατασκευή λέξεων: Δώστε στο παιδί ένα γράμμα ή μια συλλαβή και ζητήστε του να κατασκευάσει όσες περισσότερες λέξεις μπορεί, χρησιμοποιώντας αυτό το γράμμα ή συλλαβή.

· Παιχνίδια με λέξεις: Χρησιμοποιήστε παιχνίδια με λέξεις, όπως σταυρόλεξα, λαβύρινθους λέξεων, παιχνίδια με ανακατεμένες λέξεις κλπ. 

· Επισκεφθείτε τη βιβλιοθήκη: Πάρτε το παιδί σας μια επίσκεψη στην τοπική βιβλιοθήκη για να ανακαλύψετε νέα βιβλία και να δημιουργήσετε ένα περιβάλλον που προωθεί την ανάγνωση

3) Ασκήσεις για την ενίσχυση  του γραπτού λόγου

· Χρήση εικονογραφημένων ιστοριών, δημιουργική γραφή μέσω κόμικς

· Αντικατάσταση λέξεων ή φράσεων (Εδώ θέλουμε το παιδί να αντικαταστήσεις το υπογραμμισμένο μέρος της πρότασης και να πει με άλλο τρόπο το ίδιο πράγμα. Έτσι συνειδητοποιεί τις λειτουργίες του λόγου καλύτερα αφού βλέπει ότι μπορούμε με πολλούς τρόπους να πούμε το ίδιο πράγμα. 

· Να συμπληρώσει τη συνέχεια σε ημιτελείς προτάσεις

· Παζλ λέξεων (Σε αυτή την άσκηση γράφουμε σε χαρτάκια λέξεις οι οποίες συνδυάζοντας τις δημιουργούν μια πρόταση και θέλουμε από  το παιδί να ανακαλύψει αυτόν τον πετυχημένο συνδυασμό. Εναλλακτικά σε ένα φύλλο εργασίας μπερδεύουμε τις λέξεις της πρότασης και ζητάμε από το μαθητή να τις βάλει στη σωστή σειρά.

· Ασκήσεις αντιγραφής με έμφαση στα κενά ανάμεσα στις λέξεις

· Ασκήσεις τονισμού και εφαρμογής των σημείων στίξης

· Ασκήσεις εμπέδωσης των δίψηφων συμφώνων και φωνηέντων

· Ασκήσεις γραφής λέξεων με εικόνες (συμπλήρωση γραμμάτων/ συλλαβών/ ολόκληρη λέξη)

Γενικότερες  χρήσιμες τεχνικές μάθησης…………………….

· Αξιοποίηση ψηφιακού υλικού{Προσβάσιμο, Φωτόδεντρο, worldwall.net, learning apps)
· Ανάπτυξη δεξιοτήτων μέσω εκπαιδευτικών παιχνιδιών(Κουίζ Λέξεων, Scrable,  Brainbox κ.α)

· Υλικοί και συναισθηματικοί έπαινοι

· Παροχή επιπλέον χρόνου δράσης

· Υπενθύμιση του διδακτικού αντικειμένου και επανάληψη της στρατηγικής επίλυσης μιας άσκησης
· Διαμόρφωση κλίματος αμοιβαίας εμπιστοσύνης και αποδοχής μεταξύ διδάσκοντος και διδασκόμενου με έμφαση στις σχολικές επιτυχίες του τελευταίου

